Борис Младенов-Young
Кръвопускане

chitanka.info

Кръвопускане[0]

Какъв, обвит в невежество и мрак

път медицината е извървяла!

След дълговечно лутане в зиг-заг

чак в двадесети век е процъфтяла.

Чудати методи били (в разрез

на разума) лечение основно;

звучат ни като анекдоти днес,

но болните са мряли поголовно.

Къде е логиката? Да речем,

че болният от рак е анемичен,

а кръв му пускат всеки божи ден.

Ще разрешим ли здравния проблем?!

И този случай не е единичен —

за жалост бил е метод утвърден!

Сидни, Австралия — 2017 г.

[0] В началото на Възраждането кръвопускането е било общоприет метод за лечение, едва ли не на всички болести. Често било извършвано от бръснарите(!) ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.